- Պատմականորեն շատ գործոններ կարող են լինել պահի ընտրության առումով, բայց փոփոխությունները թելադրում է բուն կյանքը, թելադրում են 25 տարվա մեր սխալները: Ի դեպ, բանակաշինության խնդիրների վերաբերյալ օրենքի նախագիծ էր անցած գումարման խորհրդարանում ներկայացվել իմ եւ Ռուբեն Հակոբյանի կողմից: Պարզվել էր, որ հարցը քննարկվում է նաեւ կառավարությունում եւ ընդհանուր մոտեցումներ են ձեւավորվում: Այնպես որ, կենսագործունեության ցանկացած ոլորտում մի օր ծառանում է փոփոխությունների հրամայականը, որովհետեւ հին ձեւով շարունակելն այլեւս անհնար է դառնում: